Tbilisi

**Tblisi** je glavni grad Gruzije. Prostire se na površini od 504 kvadratna kilometra. Nastanjuje ga oko 1,1 milion stanovnika.

U Tbilisiju se nalaze zgrade gruzijskog parlamenta i vlade, više univerziteta, konzervatorij, nacionalna opera, pozorište Šota Rustaveli, pozorište Marjanšvili, nacionalni muzeji, Narodna Biblioteka Parlamenta Gruzije, Narodna Banka Gruzije i mnoge druge institucije. Također se u gradu nalazi utvrđenje Narikala, Crkva Ančiškati iz 6. vijeka, Hram Sioni i Crkva Meteki.

Posebnost ovog grada je u tome što, slično Sarajevu, u njemu vjekovima žive sve tri vjere u bliskom susjedstvu, pa džamije, sinagoge i crkve nalaze se na malom razmaku jedno od drugoga.

## Geografija 
Tbilisi se nalazi u južnom Kakvkazu na 41° 43 'sjeverne širine i 44° 47' istočne dužine. Smješten u dolini rijeke Kure. Nadmorska visina grada kreće se od 380-770 metara nadmorske visine i ima oblik amfiteatra okružen planinama s tri strane. Na sjeveru je omeđen planinskim lancem Saguramo, na istoku i jugoistoku ravnicom Iori, na jugu i zapadu planinom Trialeti. Sjeverno od grada je veliko Tbilisijsko jezero. Na prostoru grada su manja jezera Cherepash'ye i Lisi.

### Klima 
Klima je prijelazna između suptropske i umjereno-kontinetalne. Iznad grada se izmjenjuju suhe i vlažne zračne mase. Postoje velike godišnje amplitude temperature. Prosječna godišnja temperatura u Tbilisiju je 13.3&nbsp;°C. Januar je najhladniji mjesec sa prosječnom temperaturom od 2.3&nbsp;°C, dok je juli najtopliji mjesec sa prosječnom temperaturom od 24.9&nbsp;°C.

## Demografija 
Kao multikulturalni grad, Tbilisi je dom više od 100 etničkih grupa. Oko 89% stanovništva čine Gruzijci, sa značajnom populacijom drugih etničkih grupa kao što su Armenci, Rusi i Azeri. Uporedo s gore spomenutim skupinama, Tbilisi je dom i drugih etničkih grupa, uključujući Osetijce, Abhazije, Ukrajince, Grke, Nijemce, Estonce, Kurde, Asirce i druge.

Više od 95% stanovnika Tbilisija praktikuje kršćanstvo (od kojih većina slijedi Gruzijsku pravoslavnu crkvu). Ruska pravoslavna crkva koja je u potpunom zajedništvu sa Gruzijskom i Armenska apostolska crkva također imaju značajne sljedbenike unutar grada. Manjina stanovništva (oko 1,5%) prakticira islam, dok oko 0,1% stanovništva Tbilisija praktikuje judaizam. Tu je i rimokatolička crkva i hram Yazidi Sultan Ezid.

## Mediji 
Velika većina gruzijskih medijskih kompanija (uključujući televiziju, novine i radio) sa sjedištem je u Tbilisiju. Grad je dom popularnog televizijskog kanala Rustavi 2. Pored Rustavi 2 u gradu su smještena i preostala tri od četiri glavna javna televizijska kanala u Gruziji (uključujući Imedi TV Maestro i Javni radiotelevizijski kanal). Televizijsko tržište u Tbilisiju pretrpilo ​​je značajne promjene od druge polovine 2005. godine, kada je Rustavi 2 uspješno otkupio TV kompaniju Mze.

Tbilisi ima brojne novinske izdavačke kuće. Neke od najistaknutijih novina uključuju dnevni list *24 Saati*, *"Resonance"*, *Alia*, dnevni list na engleskom jeziku *The Messenger*, sedmični magazin *FINANCIAL*, *Georgia Today* i magazin na engleskom jeziku *The Georgian Times*.

Radio stanice u Tbilisiju uključuju Radio 5 (93,8 FM), Evropa + Tbilisi (99,6 FM) i radio Gruzijske patrijaršije (105,4 FM)

## Poznate ličnosti 
* Dodo Abashidze, glumac
* Giorgi Abashvili, admiral
* Zviad Gamsakhurdia, političar
* Dagny Juel, pisac
* Elene Akhvlediani, slikar
* Zaza Pachulia, košarkaš
* Giorgi Mazniashvili, general

## Međunarodni odnosi 
## Reference 
## Vanjski linkovi 
* Službeni sajt

Kategorija:Glavni gradovi azijskih država
Kategorija:Gradovi u Gruziji